परियोजना अधिकारी, पर्यवेक्षक पर होगी कार्रवाई: कलेक्टर
कलेक्टर डाॅ प्रियंका शुक्ला द्वारा महिला एवं बाल विकास विभाग के परियोजना अधिकारी, पर्यवेक्षकों एवं सुपोषण दूत व स्वास्थ्य विभाग की संयुक्त बैठक शुक्रवार को जिला कार्यालय के सभाकक्ष में ली।
कलेक्टर द्वारा सभी परियोजना अधिकारियों, पर्यवेक्षकों को मुख्यालय में रहने तथा अपने क्षेत्रों का नियमित निरीक्षण करने के निर्देश दिए गए। पालन नहीं करने वाले अधिकारियों एवं कर्मचारियों के विरुद्ध कड़ी कार्रवाई की चेतावनी दी गई। सभी आंगनबाड़ी केंद्रों का सुबह 9 बजे से दोपहर 3 बजे तक संचालित करने, केंद्र में मीनू चार्ट का पालन और हरी सब्जियों एवं पूरक पोषण आहार की समुचित उपलब्धता करने कहा गया है। बैठक में कुपोषण दूर करने नवा जतन के पांचवे चरण में विशेष प्रयास करने और कुपोषित बच्चे को प्रथम भोज कराए जाने की प्रथा का व्यापक प्रचार-प्रसार करने व सुपोषण तिहार का आयोजन करने कहा गया। साथ ही प्रतिमाह नियमित वजन इंट्री करने कहा गया है। आंगनबाड़ी केंद्रों में बच्चों की उपस्थिति बढ़ाने अनौपचारिक शिक्षा पर विशेष जोर देने कहा गया। कुपोषित बच्चों को प्रति बुधवार को होने वाले स्वस्थ लइका जागरूकता के स्वास्थ्य कैंप में नियमित रूप से उपचार कराने एवं पोषण पुनर्वास केंद्रों में बच्चों की भर्ती सुनिश्चित करने के निर्देश दिए गए। मुख्यमंत्री बाल संदर्भ योजना के तहत बच्चों को अधिक से अधिक लाभांवित करने कहा गया। बैठक में आंगनबाड़ी मैपिंग की जानकारी दी गई जिसमें आंगनबाड़ी मैपिंग एप्स के द्वारा आंगनबाड़ी की अक्षांश व देशांतर स्थिति दर्ज की जाएगी।
बैठक के दौरान विभागीय अधिकारियों को आवश्यक निर्देश देती कलेक्टर।
लापरवाही
hin_Deva hin_Deva hin_Deva hin_Deva hin_Deva